Sisukord
Register 🔎︎

# Lisa manuaalne piir

Lisab kursori asukohta rea-, veeru- või leheküljepiiri.

Selle käsu kasutamiseks...

Vali Lisamine - Manuaalne piir

## Tüüp

Vali lisatava piiri tüüp.

### Reapiir

Lõpetab praeguse rea ja viib kursorist paremale jääva teksti uuele reale, loomata samas uut lõiku.

Reapiiri saab lisada ka vajutades klahve Shift+Enter.

### Veerupiir

Lisab mitmes veerus tekstipaigutuse puhul manuaalse veerupiiri, s.t viib kursorist paremale jääva teksti uue veeru algusse. Manuaalset veerupiiri tähistab mitteprinditav ääris uue veeru ülaservas.

### Leheküljepiir

Lisab manuaalse leheküljepiiri, st viib kursorist paremale jääva teksti uue lehekülje algusse. Manuaalset leheküljepiiri tähistab mitteprinditav ääris uue lehekülje ülaservas.

Teine võimalus leheküljepiiri lisamiseks on vajutada CommandCtrl+Enter. Kui soovid aga järgmisele leheküljele määrata erineva leheküljestiili, tuleb kasutada manuaalse leheküljepiiri lisamise menüükäsku.

### Leheküljestiiliga

Vali manuaalsele leheküljepiirile järgnev leheküljestiil.

### Muudetakse lehekülgede nummerdust

Omistab leheküljepiirile järgnevale leheküljele siin määratud leheküljenumbri. See säte on saadaval üksnes siis, kui valid leheküljepiirile järgnevale leheküljele eelnevast erineva leheküljestiili.

### Leheküljenumber

Sisesta manuaalsele piirile järgneva lehekülje uus leheküljenumber.

Mitteprinditavate märkide kuvamiseks vali Vaade - Mitteprinditavad märgid.

Sarnased teemad

Leheküljepiiride lisamine ja kustutamine